- Hindi News
- National
- साधु चेला को नशीला पदार्थ खिलाकर चोरी करने का आरोपी साधु उत्तर प्रदेश से गिरफ्तार
साधु-चेला को नशीला पदार्थ खिलाकर चोरी करने का आरोपी साधु उत्तर प्रदेश से गिरफ्तार
गतदिनों गांव रहीमपुर के सीताराम मंदिर पर दो अज्ञात साधुओं द्वारा मंदिर के साधु चेला को नशीला पदार्थ खिलाकर सामान चोरी कर ले जाने के मामले का पुलिस ने खुलासा करते हुए आरोपी साधु को नेपाल बॉर्डर से गिरफ्तार कर उसके कब्जे से सेंट्रो कार बरामद की है।
उच्चैन एसएचओ मुकेश कुमार ने बताया कि उच्चैन-बयाना मार्ग स्थित सीताराम मंदिर रहीमपुर में 16 फरवरी को दो अज्ञात साधु गाड़ी में सवार होकर आए। वहां पर मंदिर के साधु दिव्यानंद से अज्ञात साधु बातचीत कर वापस चले गए। इसके बाद दोनों अज्ञात साधुओं ने देर शाम तक मंदिर में सत्संग किया। सत्संग के बाद दोनों साधुओं ने मंदिर के साधु दिव्यानंद चेला भोला को प्रसादी में नशीला पदार्थ खिलाकर अचेत कर मंदिर की रसोई से गैस सिलेंडर बड़ा, मोबाइल, नकदी एवं रसद का सामान चोरी कर ले गए। साधु-चेला को ग्रामीणों ने आरबीएम चिकित्सालय में भर्ती कराया। इसके बाद साधु दिव्यानंद ने दो अज्ञात संतों के खिलाफ जहरखुरानी सामान चोरी करने का मामला दर्ज कराया।
इस मामले में एसपी कैलाश विश्नोई ने एडीशनल एसपी एडीएफ सतीशचंद जांगिड़ सीओ हिमांशु शर्मा के निर्देशन में एसएचओ मुकेश कुमार, हैड कांस्टेबल अमीरचंद, कांस्टेबल पवन कुमार की विशेष टीम का गठन किया। टीम ने अज्ञात साधुओं की तलाश कर आसपास के साधुओं के ठिकानों पर जानकारी ली। टीम अज्ञात साधुओं द्वारा घटना में काम में ली गई गाड़ी के नंबर मालिक की तलाश करते हुए गाजियाबाद, हापुड, मेरठ, हरिद्वार, ऋषिकेश, अमरोहा पहुंची। जहां लखीमपुर खीरी नेपाल बोर्डर धौरेहरा क्षेत्र यूपी में होना पाया गया। जिस पर टीम ने नेपाल बॉर्डर लखीमपुर खीरी यूपी जाकर साधु धौरेहरा खीरी जिला खीरी यूपी निवासी संत भोलेनाथ उर्फ मोहनदास उर्फ सोहनलाल पुत्र परशराम ब्राह्मण सेंट्रो कार को उच्चैन थाने लाया गया। जहां पुलिस पूछताछ में संत ने अपना जुर्म कबूल कर लिया। जिस पर पुलिस ने साधु को गिरफ्तार कर चोरी में काम ली गई सेंट्रो कार को बरामद किया है। पुलिस द्वारा शेष आरोपी की गिरफ्तारी एवं चोरी किए गए सामान की बरामदगी के लिए पुलिस द्वारा आरोपी साधु से गहनता से पूछताछ की जा रही है।
रुदावल। उच्चैन पुलिस की हिरासत में आरोपी साधु।
tgl_Latn sot_Latn hin_Deva hin_Deva hin_Deva hin_Deva hin_Deva bho_Deva